บอร์ด KUMWEL เคาะเลื่อนประชุมผถห. พร้อมปันผล 0.07 บ.
บอร์ด KUMWEL เคาะเลื่อนประชุมผถห. พร้อมปันผล 0.07 บ.
บอร์ด KUMWEL เคาะเลื่อนประชุมผถห. พร้อมปันผล 0.07 บ.
13 เม.ย. 2563

นายบุญศักดิ์ เกียรติจรูญเลิศ ประธานเจ้าหน้าที่บริหาร บริษัท คัมเวล คอร์ปอเรชั่น จำกัด (มหาชน) จำกัด (มหาชน) หรือ KUMWEL เปิดเผยว่า ที่ประชุมคณะกรรมการบริษัท มีมติอนุมัติเลื่อนวันและวาระการประชุมออกไปอย่างไม่มีกำหนด จากเดิมที่กำหนดไว้วันพุธที่ 22 เมษายน 2563 เวลา 14.00 น. ณ ศูนย์การเรียนรู้ Kumwell Academy อ.บางใหญ่ จ.นนทบุรี โดยบริษัทจะพิจารณาวันประชุมสามัญผู้ถือหุ้นใหม่ที่เหมาะสม หากสถานการณ์การแพร่ระบาดของเชื้อไวรัสโควิด -19 คลี่คลายหรือสิ้นสุดลง ทั้งนี้ การเลื่อนการประชุมสามัญผู้ถือหุ้นประจำปีดังกล่าวจะไม่มีผลกระทบต่อการดำเนินงานบริษัท
อย่างไรก็ตาม เพื่อไม่ให้สิทธิการรับเงินปันผลของผู้ถือหุ้นได้รับผลกระทบจากการเลื่อนการประชุมดังกล่าว  ที่ประชุมคณะกรรมการบริษัทฯ มีมติอนุมัติจ่ายปันผลให้แก่ผู้ถือหุ้นตามเดิม ในอัตราหุ้นละ 0.07 บาท สำหรับรอบปีบัญชีสิ้นสุดวันที่ 31 ธ.ค. 62 คิดเป็นจำนวนเงิน 30.1 ล้านบาท หรือคิดเป็น 114.2% ของกำไรสุทธิของงบการเงินเฉพาะกิจการหลังหักสำรองตามกฎหมาย
โดยอนุมัติเปลี่ยนแปลงวันกำหนดรายชื่อผู้ถือหุ้นที่มีสิทธิรับเงินปันผล (Record Date) และกำหนดวันจ่ายเงินปันผลใหม่เป็น กำหนดขึ้นเครื่องหมาย XD วันที่ 24 เม.ย.63 กำหนดรายชื่อผู้ถือหุ้นที่มีสิทธิรับเงินปันผล (Record Date) วันที่ 27 เม.ย. 63 และกำหนดวันจ่ายเงินปันผล วันที่ 8 พ.ค. 63 จากเดิมกำหนดรายชื่อผู้ถือหุ้นที่มีสิทธิรับเงินปันผล (Record Date) วันที่ 5 พ.ค. 63 และกำหนดวันจ่ายเงินปันผล วันที่ 19 พ.ค.63
“บริษัทพิจารณาเห็นว่าสถานการณ์การแพร่ระบาดของโรคติดเชื้อไวรัสโควิด- 19 ในประเทศไทย เพิ่มขึ้นอย่างต่อเนื่องและเริ่มกระจายในวงกว้าง ประกอบกับภาครัฐขอความร่วมมือภาคเอกชน ให้พิจารณาความจำเป็นในการจัดกิจกรรมที่มีลักษณะเป็นการรวมกลุ่มกันของคนจำนวนมาก เนื่องจากมีความเสี่ยงที่เชื้อจะแพร่ระบาดและกระจายสู่บุคคลทั่วไปได้โดยง่าย บริษัทจึงได้ตระหนักถึงความปลอดภัยของผู้ถือหุ้นและผู้ที่เกี่ยวข้องทุกท่าน เห็นสมควรให้เลื่อนการประชุมออกไปก่อน 
อย่างไรก็ตาม ในช่วงนี้การแพร่ระบาดยังไม่ส่งผลกระทบต่อการดำเนินงาน ซึ่งบริษัทยังคงเดินหน้าตามแผนธุรกิจต่อไป อีกทั้งบริษัทได้มีการติดตามสถานการณ์ และเฝ้าระวังผลกระทบต่าง ๆ อย่างใกล้ชิด เพื่อนำมาปรับทิศทางการดำเนินธุรกิจและการควบคุมแผนงานต่าง ๆ มากขึ้น เพื่อให้เกิดผลกระทบน้อยที่สุด” นายบุญศักดิ์ กล่าว